
Naslov: Fakulteta za energetiko odprla svoja vrata
Tekst za voditelja:

T- Krško /
Ob Fakulteti za logistiko je na Hočevarjem trgu v Krškem danes svoja vrata odprla tudi Fakulteta za energetiko. Nanjo se je vpisalo 93 študentov, 56 rednih in 37 izrednih na dveh programih – visokošolski in univerzitetni, vendar je tretji razpis odprt do 6. oktobra, zato pričakujejo, da bo študentov še več. Prav tako poteka tudi vpis na magistrski študij, prihodnje leto pa bodo razpisali še doktorski študij energetike. Fakulteta za energetiko ima svoj oddelek tudi v Velenju, kjer je vpisanih 43 študentov. Fakulteta za energetiko naj bi v šolskem letu 2010/11 dobila tudi Inštitut za energetiko, ki bo imel oddelek za hidroenergetiko in jedrsko energetiko v Krškem, v Velenju pa oddelek za termoenergetiko. Radi pa bi postavili tudi oddelek za geotermalno energetiko, ki naj bi ga zgradili v Prekmurju, najverjetneje v Vidoncih.

